b"\n_START_ARTICLE_\nPaulus' Brev til Kolossenserne\n_START_PARAGRAPH_\nKolossenserbrevet er et af Paulus' fangenskabsbreve. Det er skrevet til menigheden i Koloss\xc3\xa6 ved floden Lykus i Lilleasien i det nuv\xc3\xa6rende Tyrkiet. Byen l\xc3\xa5 ca. 175 km \xc3\xb8st for den romerske metropol Efesos. Byen blev formentlig lagt \xc3\xb8de af et jordsk\xc3\xa6lv i 60-61 e. Kr. Brevet bliver sendt med Tykikos, som desuden skulle f\xc3\xb8re den bortl\xc3\xb8bne slave Onesimos tilbage til sine herre Filemon._NEWLINE_Brevet er en advarsel mod forf\xc3\xb8rende filosofi eller vrangl\xc3\xa6re - m\xc3\xa5ske gnosticismen) - i menigheden. Hvad den truende vrangl\xc3\xa6re indebar er uvist, da brevet kun giver en meget overfladisk beskrivelse af den._NEWLINE_Brevet er traditionelt blevet anset for at v\xc3\xa6re skrevet af Paulus, men der er meget, der peger p\xc3\xa5 en anden forfatter, bl.a. kommer brevet ikke ind p\xc3\xa5 eskatologien, som er \xc3\xa9n af de ting, Paulus i sine breve bruger mest plads p\xc3\xa5. Det er desuden, sammen med efeserbrevet, der ogs\xc3\xa5 er en af de omstridte epistler, det eneste af Paulus' breve, hvor hver s\xc3\xa6tning i den gr\xc3\xa6ske originaltekst i gennemsnit best\xc3\xa5r af mere end 2 vers og 200 tegn. Det er, hvis man godtager, at Paulus er forfatteren, formentlig skrevet i f\xc3\xa6ngsel i Rom mellem \xc3\xa5r 59 og 61."